Saarländischer Rundfunk

Saarländischer Rundfunk (SR) er et offentlig kringkastingsselskap i den tyske delstaten Saarland. Det er medlem av ARD og har sete i Saarbrücken. Kringkastingens historie i Saarland går tilbake til 1929. Saarland var blitt skilt fra Tyskland etter første verdenskrig. Etter gjenforeningen med Tyskland i 1935 ble SRs forgjenger, Reichssender Saarbrücken, grunnlagt som en del av rikskringkastingen i Berlin. I 1947 opprettet den franske militærregjeringen Radio Saarbrücken. Dette selskapet ble i 1952 avløst av Saarländischer Rundfunk, som var organisert som aksjeselskap. Med republikken Saarlands gjenforening med Tyskland i 1957 ble Saarländischer Rundfunk omdannet til et offentlig kringkastingsselskap, og i 1959 ble selskapet medlem av ARD. Sjefer for SR og forløpere 1935–1938: Adolf Raskin 1938–1946: Karl Mages 1946–1947: Emanuel Charrin 1947–1949: Gérard Losson 1949–1955: Frédéric Billmann 1953–1954: Hans Wettmann 1954–1955: Hermann M. Görgen 1955–1958: Eugen Meyer 1958–1978: Franz Mai 1978–1989: Hubert Rohde 1989–1996: Manfred Buchwald 1996-: Fritz Raff Referanser Eksterne lenker Offisielt nettsted (en) Saarländischer Rundfunk – kategori av bilder, video eller lyd på Commons